Пётр Умястоўскі

Пётр Умястоўскі () — польскі ўрач, філосаф і філантроп XVI стагоддзя.

 Біяграфія 
Паходзіў са шляхецкага роду Умястоўскіх. Адзін з трох сыноў Яна Умястоўскага. Вучыўся ў Кракаве і Парыжы. Атрымаў ступені доктара філасофіі і медыцыны.

Быў знакамітым лекарам і аўтарам шматлікіх навуковых прац. Сярод іх «Nauka o morowym powietrzu na czwory xięgi rozlozona» (Кракаў, 1591) асабліва высока ацэнена сучаснікамі. У ёй аўтар змясціў каталог азнак, якія папярэднічаюць эпідэміі, сярод іх назваў між іншым з’яўленне каметы, велізарнай колькасці жаб і рэзкія змены надвор’я. Славіўся таксама міласэрнасцю, бедных лячыў бясплатна і вельмі якасна.

Памёр у 1600 годзе, пакінуўшы вялікі маёнтак свайму брату Яну.

 Спасылкі 
 Радавод Пешхолаў-Умястоўскіх

Пётр